'Bewyse' staaf besluit oor laerskole – minister | Maroela Media
Die minister van basiese onderwys, Angie Motshekga, het Dinsdag die besluit verdedig om laerskole weer soos gewoonlik heeltemal vir leerders oop te stel.
Die derde kwartaal begin op 26 Julie. Die besluit geld vir alle laerskole, asook skole vir leerders met spesiale behoeftes.
"Ek besef dat die besluit om alle kinders tegelyk terug te stuur skool toe – te midde van die derde vlaag van Covid-19-infeksies – groot angs onder ouers veroorsaak. Dit is nie nodig om paniekbevange te wees nie. Ons besluit word gesteun deur empiriese bewyse," sê Motshekga.
Volgens Motshekga sal die departement deurlopend die infeksiesyfers monitor en seker maak dat alle regulasies in werking gestel is.
Kontaksport by skole bly intussen steeds opgeskort.
"Die gesondheid en veiligheid van leerders, onderwysers en die skoolgemeenskap is van sleutelbelang en sal nie in die gedrang kom nie. Ek wil ook weereens beklemtoon dat verjaardagpartytjies, troues en begrafnisse sover moontlik vermy moet word om die verspreiding van die virus te bekamp."
Motshekga het ook bevestig dat die Covid-19-entstof "binne dae" vir onderwysers gereed sal wees.
Maroela Media het vroeër berig dat Johnson & Johnson binnekort 300 000 dosisse entstof vir Suid-Afrikaanse onderwysers beskikbaar sal stel. Nog dosisse word tans vervaardig en sal na verwagting in Julie beskikbaar wees.
Staatskole sal voorkeur kry, waarna die private sektor sal volg.
"Ek het self reeds my Covid-19-entstof ontvang en is vol vertroue in die vermoë van ons regering om sy doelwit te bereik om 67% van ons bevolking in te ent."
Seker die 1ste keer ooit wat ek met n minister saamstem. Kan jy dit glo.
Wonder net waar sy haar "empiriese bewyse" vandaan gekry het…….
Maak Angie presedent! Enigste een wat vir die kinders omgee, skoolhoof het net vandag weer ons kinders bang gepraat oor "covid"…. KINDERS IS NIE KWESBAAR NIE…Die hele storie dat mense sonder sintome dit noemenswaardig kan oordra is absoluut bog. Maar nou ja, NWO het gepraat.
Ek sal graag my opinie wil lig… ek werk in die sektor en ook nou met al die laerskole en kleuterskole FET's ens en ek sal graag onder jul aandag wil bring dat kleuterskole selfs oortrek is met covid posetiewe gevalle, laerskole ens is vrot onder covid. Ek weet van talle kinders in die hospitaal weens covid. Die sal jul nie in die nuus lees nie. So ek sal graag vir daai hoof wil opkom dis nie 'n skrik maak metode nie dis die waarheid, dis die feite kinders jonk tot oud kry covid en hul kan ander aansteek, daar… Lees meer »
Wie gaan na die kinders kyk as die skole weer moet toemaak. Ek kan nie bekostig om by die huis te sit sonder werk. Wie gaan dan na my kinders omsien. Ek stem hou die skole oop